Paris Saint-Germain FC

Paris Saint-Germain FC eli PSG on samannimisen pariisilaisen urheiluseuran jalkapallojaosto. Joukkueen kotistadionina toimii Parc des Princes, johon mahtuu 48 527 katsojaa. Seura perustettiin nimellä Stade Saint-Germain vuonna 1904. Paris Saint-Germain siitä tuli elokuussa 1970. Paris Saint-Germain ei ole ikinä pudonnut Ranskan pääsarjasta (nousi 1974). Stade Saint-Germain sen sijaan aikoinaan putosi ja nousi pääsarjan ja 1. divisioonan välillä. Seuran on omistanut vuodesta 2012 qatarilainen sijoitusyhtiö Qatar Sports Investments. Seuran puheenjohtajana toimii Nasser Al-Khelaifi. PSG oli vuonna 2023 Forbesin listauksessa maailman 36. arvokkain urheiluseura 4,21 miljardin dollarin arvolla. Sport Intelligencen tilaaman raportin mukaan PSG oli kaikki lajit ja joukkueet huomioiden vuoden 2014 kallein seura maailmassa, kun mittarina käytetään joukkueen pelaajien keskipalkkaa. PSG:n pelaajien keskimääräinen vuosipalkka on 7,42 miljoonaa euroa. == Euro-cupit == Paris Saint-Germain on pelannut Mestarien liigassa 12 kautena, parhaana saavutuksenaan loppuottelupaikka kaudella 2019–2020. Tuolloin se hävisi Lissabonissa pelatun loppuottelun saksalaiselle Bayern Münchenille maalein 0–1. Kaudella 1994–1995 PSG ylsi välieriin. Kausina 1997–1998, 2000–2001 ja 2004–2005 PSG jäi Mestarien liigassa alkulohkoon. Kaudesta 2012–2013 lähtien joukkue on kahdeksan peräkkäistä kertaa pelannut Mestarien liigassa ja päässyt joka kerta alkulohkostaan jatkoon. Näistä neljällä ensimmäisellä kerralla pariisilaiset hävisivät puolivälierissä ja kolmella seuraavalla kerralla jo neljännesvälierissä eli ensimmäisellä pudotuspelikierroksella, kunnes kaudella 2019–2020 joukkue pääsi loppuotteluun. Kolme kertaa PSG:n on pudottanut jatkosta espanjalainen FC Barcelona ja kolmasti jokin englantilainen joukkue, joskin kausina 2014–2015 ja 2015–2016 PSG pudotti englantilaisjoukkue Chelsean jatkosta neljännesvälierissä. Mestarien liigaa edeltäneessä mestarijoukkueiden cupissa Paris Saint-Germain pelasi vain kaudella 1986–1987 ja tuolloin se hävisi ensimmäisellä kierroksella tšekkoslovakialaiselle TJ Vítkovicelle. Ainoan suuremman eurooppalaisen cup-kilpailun voittonsa Paris Saint-Germain on saavuttanut cup-voittajien cupissa kaudella 1995–1996. Tuolloin se voitti ensimmäisellä kierroksella norjalaisen Molden kahden osaottelun yhteismaalein 6–2, toisella kierroksella skotlantilaisen Celticin yhteismaalein 4–0, puolivälierissä italialaisen Parman yhteismaalein 3–2, välierissä espanjalaisen Deportivo de La Coruñan yhteismaalein 2–0 ja Brysselissä pelatussa loppuottelussa itävaltalaisen Rapid Wienin 1–0 Bruno N'Gottyn tehtyä ottelun ainoan maalin. Seuraavalla kaudella PSG voitti alkukierroksilla liechtensteinilaisen FC Vaduzin, turkkilaisen Galatasarayn, kreikkalaisen AEK Ateenan ja englantilaisen Liverpoolin ja selviytyi jälleen loppuotteluun, jonka se nyt hävisi espanjalaiselle FC Barcelonalle 0–1. Kaudella 1993–1994 Paris Saint-Germain ylsi cup-voittajien cupissa välieriin, joissa se hävisi englantilaiselle Arsenalille. UEFA-cupissa Paris Saint-Germain ylsi parhaimmillaan välieriin kaudella 1992–1993. Tuolloin se pudotti jatkosta kreikkalaisen PAOK:in, italialaisen Napolin, belgialaisen Anderlechtin ja espanjalaisen Read Madridin hävittyään tälle ensimmäisen osaottelun 3–1 mutta voitettuaan maalein 4–1 kotiottelunsa, jossa Antoine Kombouaré teki ratkaisevan viimeisen maalin toisen jakson lisäajalla. Välierissä PSG hävisi italialaisseura Juventukselle yhteismaalein 3–1. == Saavutukset == * Liigamestaruudet: 12 (1986, 1994, 2013, 2014, 2015, 2016, 2018, 2019, 2020, 2022, 2023, 2024) * Cup-mestaruudet: 15 (1982, 1983, 1993, 1995, 1998, 2004, 2006, 2010, 2015, 2016, 2017, 2018, 2020, 2021, 2024) * Liigacup-mestaruudet: 9 (1995, 1998, 2008, 2014, 2015, 2016, 2017, 2018, 2020) * Ranskan Super Cup: 12 (1995, 1998, 2013, 2014, 2015, 2016, 2017, 2018, 2019, 2020, 2022, 2023) * Ligue 2-mestaruudet: 1 (1971) * Euroopan Cup-voittajien Cupin voitot: 1 (1996) * Intertoto Cupin voitot: 1 (2001) == Edustusjoukkue == == Päävalmentajat == * 1957–1969 Roger Quenolle * 1969–1972 Pierre Phelipon * 1972–1973 Robert Vicot * 1973–1975 Just Fontaine ja Robert Vicot * 1975–1976 Just Fontaine * 1976–1977 Velibor Vasović * 1977 / Ilja Pantelic ja Pierre Alonzo * 1977–1978 Jean-Michel Larque * 1978 Pierre Alonzo * 1978–1979 Velibor Vasović * 1979 Pierre Alonzo ja Camille Choquier * 1979–1983 Georges Peyroche * 1983–1984 Lucien Leduc * 1984–1985 Georges Peyroche * 1985 Christian Coste * 1985–1988 Gérard Houllier * 1987–1988 Erick Mombaerts ja Gérard Houllier * 1988–1990 Tomislav Ivić * 1990–1991 Henri Michel * 1991–1994 Artur Jorge * 1994–1996 Luis Fernández * 1996–1998 / Raymundo Ricardo Gomes ja Joël Bats * 1998 Alain Giresse * 1998–1999 Artur Jorge * 1999–2000 Philippe Bergeroo * 2000–2003 Luis Fernández * 2003–2005 Vahid Halilhodžić * 2005 Laurent Fournier * 2005–1/2007 Guy Lacombe * 1/2007–2009 Paul Le Guen * 2009–12/2011 Antoine Kombouaré * 1/2012–2013 Carlo Ancelotti * 2013–2016 Laurent Blanc * 2016–2018 Unai Emery * 2018-12/2020 Thomas Tuchel * 1/2021–2022 Mauricio Pochettino * 2022–2023 Christophe Galtier * 2023– Luis Enrique == Joukkueen historiaa == === Eniten otteluita === Tilanne 22. tammikuuta 2024. Pelaaja Ottelut Jean-Marc Pilorget 435 Marquinhos 428 Marco Verratti 416 Sylvain Armand 380 Safet Sušić 344 Paul Le Guen 344 Bernard Lama 318 Thiago Silva 315 Mustapha Dahleb 310 Edinson Cavani 301 === Eniten maaleja === Tilanne 22. tammikuuta 2024. Pelaaja Maalit Kylian Mbappé 240 Edinson Cavani 200 Zlatan Ibrahimović 156 Neymar 118 Pedro Miguel Pauleta 109 Dominique Rocheteau 100 Mustapha Dahleb 98 François M'Pelé 95 Ángel Di Maria 92 Safet Sušić 85 === Kapteenit === PSG:n kapteenit vuodesta 1978. {| class="wikitable" style="background-color:#F9F9F9;" Nimi Kausi Dominique Bathenay 1978–1985 Luis Fernández 1985–1986 Jean-Marc Pilorget 1986–1987 Fabrice Poullain 1987–1988 Oumar Sène 1988–1989 Safet Sušić 1989–1990 Joël Bats 1990–1991 Bruno Germain 1991–1992 Paul Le Guen 1992–1994 Alain Roche 1994–1995 Bernard Lama 1995–1996 Raí 1996–1998 Marco Simone 1998–1999 / Ali Benarbia 1999–2000 == Lähteet == == Aiheesta muualla == * Joukkueen viralliset sivut Luokka:Paris Saint-Germain (jalkapallo) Luokka:Seulonnan keskeiset artikkelit